Oš „ Braća Radić“ Koprivnica

ELEMENTI I KRITERIJI OCJENJIVANJA U NASTAVI

MATEMATIKE U VIŠIM RAZREDIMA OD 5. do 8. RAZREDA

1. rujna 2020. godine

**Elementi ocjenjivanja/vrednovanja:**

|  |  |
| --- | --- |
| Naziv | Opis |
| **Usvojenost znanja i vještina** | Učenik/ica:  - opisuje matematičke pojmove  - odabire pogodne i matematički ispravne procedure te ih provodi  - provjerava ispravnost matematičkih postupaka i utvrđuje smislenost rezultata  - upotrebljava i povezuje matematičke koncepte |
| **Matematička komunikacija** | Učenik/ica:  – koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanom izražavanju  – koristi se odgovarajućim matematičkim prikazima za predstavljanje podataka  – prelazi između različitih matematičkih prikaza  – svoje razmišljanje iznosi cjelovitim, suvislim i sažetim matematičkim rečenicama  – postavlja pitanja i odgovara na pitanja koja nadilaze opseg izvorno postavljenoga pitanja  – organizira informacije u logičku strukturu  – primjereno se koristi tehnologijom |
| **Rješavanje problema** | Učenik/ica:  – prepoznaje relevantne elemente problema i naslućuje metode rješavanja  – uspješno primjenjuje odabranu matematičku metodu pri rješavanju problema  – modelira matematičkim zakonitostima problemske situacije uz raspravu  – ispravno rješava probleme u različitim kontekstima – provjerava ispravnost matematičkih postupaka i utvrđuje smislenost rješenja problema |

**Razine postignuća:**

|  |  |  |  |
| --- | --- | --- | --- |
| Ocjena | Razina | Opis | Učenik/ica će moći… |
| **Nedovoljan (1)** |  | Neusvojenost temeljnih pojmova | Učenik ne izvršava zadatke, ne surađuje. |
| **Dovoljan (2)** | Znanje, reprodukcija | Mogućnost reprodukcije u izvornom obliku | …definirati, nabrojiti, imenovati, poredati, opisati temeljne pojmove. |
| **Dobar (3)** | Konceptualno razumijevanje | Uočavanje i povezivanje glavnih koncepata  opisivanje tijeka događaja ili procesa | …prepoznati temeljne pojmove, razumije gradivo ali ga ne zna primijeniti niti obrazložiti, uz pomoć učitelja rješava jednostavnije zadatke. |
| **Vrlo dobar (4)** | Primjena | Primjena naučenog  načela na novom primjeru | …razumije gradivo i zna ga objasniti, služi se usvojenim znanjem, navodi vlastite primjere, samostalno rješava postavljene zadatke. |
| **Odličan (5)** | Rješavanje problema | Organiziranje usvojenog znanja i vještina za rješavanje problema | ..stečeno znanje primjenjuje na nove, složenije primjere, uspješno izvršava korelaciju sa srodnim gradivom, samostalno rješava složenije zadatke, služi se dodatnim izvorima znanja, sposoban je prenositi znanje na druge. |

**Usmeno provjeravanje** se može provoditi svaki sat i bez najave. Usmeno se provjerava usvojenost definicija, pravila te primjena teorijskih znanja na konkretnim primjerima. Usmeni se oblici provjere provode kontinuirano tijekom nastavne godine.

**Pisano provjeravanje** se provodi prema najavi u e-dnevniku. Pisano provjeravanje se provodi kontinuirano tijekom nastavne godine.

|  |  |
| --- | --- |
| **OCJENA** | **POSTOTAK** |
| nedovoljan (1) | 0 – 44% |
| dovoljan (2) | 45 – 59% |
| dobar (3) | 60 – 74% |
| vrlo dobar (4) | 75 – 89% |
| odličan (5) | 90 – 100% |

**Dodatne aktivnosti učenika:**

|  |  |
| --- | --- |
| Naziv | Način vrednovanja |
| **Plakat, prezentacija** | Učenici mogu izraditi plakat/prezentaciju isključivo u dogovoru s učiteljicom. |
| **Matematički projekt** | Nakon svake teme učenici će dobiti za izradu matematički projekt koji se ocjenjuje na temelju prikupljenih bodova. |
| **Ulazne/izlazne kartice** | Na početku/kraju sata rješavanje zadataka te samoprocjena i procjena znanja. |
| **Radni listovi** | U dogovoru s učiteljicom, unaprijed najavljeni. |

**Matematički projekt:**

|  |  |  |  |
| --- | --- | --- | --- |
| Elementi | | Kriteriji | Način bodovanja |
| Matematički projekti | Sadržaj | - jasno definiran cilj  - tema u potpunosti obrađena  - korišteni različiti izvori informacija  - sadržaj predstavljen na odgovarajućoj razini  - jasno definiran uvod, glavni dio i zaključak  - važni podaci su istaknuti  - daje potpune informacije  - svi podaci su točni  - izloženo kritičko mišljenje o temi  - potpuna pravopisna i gramatička točnost | 0 – 70 bodova |
| Izrada | - količina teksta, odabir vrste i veličine fonta i boja  - usklađen omjer slike i teksta | 0 – 30 bodova |

|  |  |
| --- | --- |
| **OCJENA** | **POSTOTAK** |
| nedovoljan (1) | 0 – 49% |
| dovoljan (2) | 50 – 59% |
| dobar (3) | 60 – 74% |
| vrlo dobar (4) | 75 – 89% |
| odličan (5) | 90 – 100% |

**Pribor za rad:**

Udžbenik sa zbirkom zadataka (prvi i drugi dio), aritmetička i geometrijska bilježnica, matematička zadaćnica, geometrijski pribor (dva trokuta, ravnalo, kutomjer, šestar) i kalkulator.

**Zaključna ocjena:**

Zaključivanje ocjena na kraju nastavne godine provodi se prema Pravilniku o načinima, postupcima i elementima vrednovanja učenika u osnovnoj i srednjoj školi.

Zaključna ocjena iz matematike na kraju nastavne godine za svakog učenika je odraz njegovih cjelokupnih odgojno-obrazovnih postignuća tijekom školske godine i utemeljena je na bilješkama o praćenju i na ocjenama upisanim u imenik.

Zaključna ocjena iz nastavnog predmeta ne mora biti aritmetička sredina upisanih ocjena.

Učenik koji je negativno ocijenjen uputit će se na dopunski rad.